[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.3.2007

SEK(2007) 302

ARBEJDSDOKUMENT FRA KOMMISSIONENS TJENESTEGRENE

Ledsagedokument til FORSLAG TIL EUROPA-PARLAMENTETS OG RÅDETS forordning om ændring af forordning nr. 11 vedrørende afskaffelse af forskelsbehandling med hensyn til transportpriser og transportvilkår, udfærdiget i henhold til artikel 79, stk. (3), i traktaten om oprettelse af Det europæiske økonomiske Fællesskab og af Europa-Parlamentets og Rådets forordning (EF) nr. 852/2004 om fødevarehygiejne Resumé af konsekvensanalysen (forordning (EF) nr. 852/2004 - fødevarehygiejne/HACCP) {KOM(2007) 90 endelig}{SEK(2007) 301}{SEK(2007) 303}{SEK(2007) 304}

ARBEJDSDOKUMENT FRA KOMMISSIONENS TJENESTEGRENE

Ledsagedokument til FORSLAG TIL EUROPA-PARLAMENTETS OG RÅDETS forordning om ændring af forordning nr. 11 vedrørende afskaffelse af forskelsbehandling med hensyn til transportpriser og transportvilkår, udfærdiget i henhold til artikel 79, stk. (3), i traktaten om oprettelse af Det europæiske økonomiske Fællesskab og af Europa-Parlamentets og Rådets forordning (EF) nr. 852/2004 om fødevarehygiejne Resumé af konsekvensanalysen (forordning (EF) nr. 852/2004 - fødevarehygiejne/HACCP)

Resumé

Det forslag, hvortil denne konsekvensanalyse er knyttet, er en del af det meget omfattende projekt til reduktion af administrative byrder. I forordning (EF) nr. 852/2004 om fødevarehygiejne er det fastsat, at alle ledere af fødevarevirksomheder skal indføre, iværksætte og følge en fast procedure eller faste procedurer, der er baseret på HACCP-principperne. Forpligtelsen til at iværksætte HACCP-procedurer kan kun varetages korrekt af et tværfagligt team, som er i stand til f.eks. af afdække risici og kritiske kontrolpunkter, og som kan fastsætte kritiske grænser og overvågningsprocedurer på kritiske kontrolpunkter. Dette kan være forbundet med betydelige årlige omkostninger på EU-plan (anslået til 220 mio. EUR). For store virksomheders vedkommende udgør disse omkostninger måske kun en brøkdel af de samlede omkostninger, men for mindre virksomheder (små og mellemstore virksomheder) kan kravene kan være uhyre bekostelige og belastende.

En nøje anvendelse af HACCP-kravene ville i høj grad påvirke de små og mellemstore virksomheder, og nogle virksomheder kan yde den samme hygiejnemæssige beskyttelse - uden at iværksætte fuldt udbyggede HACCP-procedurer - ved at gennemføre alle de øvrige bestemmelser i forordning (EF) nr. 852/2004. Af disse grunde og til trods for at det i en vejledning forklares, hvor fleksibelt HACCP-ordningen kan anvendes, er det nødvendigt at fritage en række virksomheder for samtlige HACCP-krav.

Hovedformålet med dette initiativ er at bidrage til Lissabon-strategien for vækst og beskæftigelse, særlig ved at reducere omkostningerne for små og mellemstore virksomheder i fødevaresektoren, under forudsætning af at den samme tilstrækkelige hygiejnemæssige beskyttelse opretholdes. Det operationelle mål i denne forbindelse er at sikre, at oplysningsforpligtelserne ikke i uforholdsmæssig høj grad påvirker virksomhedernes daglige drift, og at de ikke er forbundet med uforholdsmæssigt store omkostninger. I forbindelse med konsekvensanalysen blev følgende tre muligheder for at nå dette mål overvejet:

Mulighed 1 Ingen ændringer.

Mulighed 2 Visse virksomheder fritages for HACCP-kravene.

Mulighed 3 HACCP-procedurerne afskaffes for alle virksomheders vedkommende.

Mulighed 3 risikerer at sætte det grundlæggende mål om ikke at sænke standarderne over styr. Mulighed 1 ville ikke ændre status quo. Retsusikkerheden i forbindelse med den eksisterende vejledning ville således fortsat bestå, og mindre virksomheder i en række medlemsstater ville fortsat skulle afholde unødvendigt store udgifter. Mulighed 2 synes at være den bedste løsning, idet den kombinerer fritagelser for en række mindre fødevarevirksomheder, som kan sikre den samme hygiejnemæssige beskyttelse ved at gennemføre alle de øvrige bestemmelser i forordning (EF) nr. 852/2004, og en betydelig reduktion af de administrative byrder. Det bør understreges, at standarderne for fødevarehygiejne ifølge de foreliggende oplysninger ikke vil blive sænket, og derfor vil de forventede omkostningsbesparelser heller ikke blive modvirket af negative virkninger på andre områder.